Document ID: /roh_data/filtered/fineweb-2-filterrobots_roh.jsonl.gz/52498

Amt für Berufsbildung
Uffizi per la furmaziun professiunala
Ufficio della formazione professionale
La purschida sa drizza a scolaras e scolars da scolas professiunalas spezialisadas, a studentas e students, ad absolventas ed absolvents da scolas autas, a persunas ch'entran puspè en il mund da lavur ed a tut las persunas creschidas che
• s'orienteschan da nov areguard la professiun e tschertgan perspectivas pussaivlas;
• pondereschan, tge scolaziun u tge furmaziun supplementara ch'ellas ed els pudessan far.
Nossas cussegliadras e noss cussegliaders da carriera
• analiseschan la situaziun;
• sustegnan ad elavurar finamiras e vias da soluziun;
• fan sche necessari tests da qualificaziun, dals interess u da la persunalitad;
• gidan a tschertgar champs d'activitad e furmaziuns supplementaras;
• gidan a rediger documents d'annunzia.
Persunas che han cumplenì il 20avel onn da vegliadetgna e che han gia terminà ina scolaziun professiunala primara u ina scola media ston surpigliar ils custs per la cussegliaziun. La participaziun als custs importa 150.– francs excl. TPV. En quels èn cuntegnidas maximalmain trais sesidas entaifer in onn.
Persunas creschidas cun experientscha professiunala han trais pussaivladads d'acquistar l'attestat federal da qualificaziun.
Per chattar or tge via ch'è la pli raschunaivla per Vus, As recumandain nus in discurs d'infurmaziun individual. Empleni per plaschair il formular da contact. Suenter As vegnin nus a contactar.
Lieus ed adressas
Annunzia online
Documents / links
Formular da contact per tut las dumondas en connex cun la carriera professiunala